Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin ja Gazan terrorijärjestöjen sota jatkuu 7:ttä päivää.
Pääministeri Benjamin Netanjahu julisti knessetissä Jerusalemissa -
virallisen sotatilan Israeliin.
USA ja muut länsimaat ovat toistuvasti varoittaneet Irania -
avaamasta uutta rintamaa Israelia vastaan. Iranin kätyri Hizbollah -
ilmoitti silti olevansa halukas liittymään taisteluun.
Sota Israelissa jatkuu 7:ttä päivää -
islamistisen Hamasin ja muiden terroriryhmien -
Etelä-Israelissa suorittaman verilöylyn jälkeen.
IDF on tehnyt useita iskuja Gazaan mm. kohteisiin, -
joista Gazan terroriryhmät ovat olleet aikeissa laukaista lennokkeja.
Terroristit ovat sijoittaneet lennokit siviilirakennusten katoille.
IDF:n esikuntapäällikkö Herzi Halevi puhui israelilaisille -
odotetun laajamittaisen hyökkäyksen edellä.
Haluan teidän tietävän näinä vaikeina hetkinä, -
että Israelin puolustusvoimat IDF -
suojelee teitä kaikin voimin ja suorituskyvyin, -
erinomaisten joukkojemme kera.
Olen hyvin ylpeä saadessani johtaa komentajia ja sotilaita, -
jotka ovat valmiit taistelemaan väkevästi ja määrätietoisesti.
Näiden tuhansien sotilaiden joukossa on reserviläisiä, miehiä ja naisia, -
jotka jättivät saman tien kaiken -
ja lähtivät taistelemaan ― puolustamaan kotiamme.
Kenraali Halevi ilmoitti, että poliittinen johto on määrännyt IDF:n -
tuhoamaan Hamasin ja sen johdon.
IDF iskee Gazaan taisteluhengessä ja täydellä voimalla.
IDF toimii määrätietoisesti ja raivokkaasti.
Laajamittaisissa iskuissamme -
olemme tappaneet terroristeja ja heidän komentajiaan -
sekä tuhonneet kohteita, -
joista tuettiin tätä hirvittävää ja raakalaismaista hyökkäystä.
Gaza ei ole enää tämän jälkeen entisensä.
Gazan johtajat murskataan.
Ja ne, jotka jäävät jäljelle, ymmärtävät perin pohjin, -
että tällaista ei enää tehdä Israelille.
Tehtävämme vie aikaa ja vaatii meiltä kestävyyttä.
On hyvä, että rivimme ovat yhtenäiset.
Annamme vihollisillemme ratkaisevan iskun.
Se on tehtävämme, ja aiomme suorittaa sen määrätietoisesti.
Kenraali Halevin puheen jälkeen Israelin uusi hätätilahallitus -
vannoi virkavalansa Israelin parlamentissa, knessetissä.
Mukaan tuli entisen puolustus- ministerin Benny Gantzin puolue.
Gantz toimi aiemmin IDF:n esikuntapäällikkönä, -
kuten myös hänen puoluetoverinsa Gadi Eisenkot.
Knessetille puhunut pääministeri Netanjahu alleviivasi -
Israelin sotilaissa kuohuvaa sodan henkeä.
Kansallinen yhtenäisyys näkyy -
kutsuun vastanneiden reserviläisten suuressa määrässä, hän korosti.
Yhtenäisyytemme vahvistaa meitä ja joukkojamme.
Hätätilahallitus, jonka tänään muodostimme, -
lähettää voimakkaan viestin niin rajojemme ulkopuolelle kuin sisällekin.
Se heijastaa voimaa maamme sisällä -
ja ilmentää sitä, miten yhtenäisiä olemme tässä taistelussa.
Se ilmentää solidaarisuutta ja yhteis- vastuuta ja alleviivaa näitä sanoja: -
"Kaikki israelilaiset ovat vastuussa toinen toisistaan."
Pääministeri Netanjahu totesi, että kansainvälinen yhteisö on todistanut -
Gazan palestiinalaisten terroriryhmien Etelä-Israelissa aiheuttamia kauhuja.
Koko maailma on todistanut -
kuvottavien murhaajien jälkeensä jättämiä hirvittäviä näkymiä -
― näiden niin kutsuttujen jihadin ja Hamasin "taistelijoiden".
Maailma on todistanut niitä kammottavia näkymiä, -
joita terroristit jättivät jälkeensä yhteisöissämme ja kodeissamme.
Maailma ymmärtää tänään, -
että tämä verenhimoinen ja barbaarinen hirviö täytyy tuhota.
Ystävät, edessämme on vaikeita päiviä, mutta emme anna periksi.
Daavidin miekka on vedetty tupesta, eikä Joonatanin jousi palaa.
Olen varma, -
että nousemme tästä sodasta vahvempina kuin koskaan ennen.
Kuten Sananlaskut 27:17 sanoo: -
"Rauta rautaa hioo, ja ihminen toistansa hioo."
Yhdessä, Jumalan avulla, varmistamme ratkaisevan voiton.
Israelin muilta mailta saama tuki on ollut ennennäkemätöntä.
Lukuisia ulkomaisia arvovieraita on käynyt Israelissa viime päivinä, -
tänään mm. EU-komission puheenjohtaja Ursula von der Leyen -
sekä Italian, Kanadan ja Saksan ulkoministerit.
Saksan ulkoministeri Annalena Baerbock -
on ilmaissut tukensa Israelille yhdessä liittokansleri Scholzin, -
puolustusministeri Pistoriuksen ja presidentti Steinmeierin kanssa.
Steinmeier on korostanut Israelin oikeutta itsepuolustukseen.
Olen puhunut viime päivinä useita kertoja presidentti Herzogin kanssa.
Hänen sanojensa ilmentämä kauhu mutta myös päättäväisyys -
ovat olleet yhtä suurta.
Mitä muuta mahdollisuutta Israelilla on -
kuin taistella terroristeja vastaan sotilaallisella voimalla vaaran hetkellä
ja tuhota terroristien asevarastot ja rakennukset?
Saksa on virallisesti kieltänyt Hamasia tukevat mielenilmaukset, -
samoin kuin mm. Unkari ja Puola.
USA:n puolustusministeri Lloyd Austin vieraili tänään Israelissa. Hän tapasi -
mm. pääministeri Netanjahun ja puolustusministeri Joav Gallantin.
USS Gerald R. Ford -lentotukialusryhmä on nyt alueella.
Osastoa johtaa maailman suurin lentotukialus.
Yhdysvallat on tuonut lisää hävittäjälaivueita Lähi-itään.
USA:n puolustusministeriö -
on tarvittaessa täysin valmis tuomaan lisää resursseja alueelle.
Pysymme tiiviissä yhteydessä kumppaneihimme alueella.
Turvallisuusapuamme virtaa jo Israeliin ripeään tahtiin.
Se sisältää -
ammuksia, ilmapuolustuskykyjä sekä muita tarvikkeita ja resursseja.
USA:n osoittama yksiselitteinen tuki Israelille on ennennäkemätöntä.
Presidentti Joe Biden on toistuvasti -
varoittanut muita maita ja terroriryhmiä liittymästä sotaan Israelia vastaan -
― etenkin Irania ja sen kätyreitä ―, kun alueellinen jännitys kiristyy koko ajan.
Toimitamme lisää sotilasapua Israelin puolustusvoimille, -
kuten ammuksia sekä Rautakupolia varten torjuntaohjuksia.
Olemme siirtäneet lentotuki- aluksemme itäiselle Välimerelle.
Lähetämme alueelle lisää hävittäjiä. Teemme iranilaisille selväksi: -
varokaa.
Torstaina iltapäivällä tunnistamaton ilma-alus -
iski Damaskoksen ja Aleppon lentokentille -
tuhoten molempien kenttien kiitoradat. Iskut tapahtuivat Iranin ulkoministerin-
Hossein Amir-Abdollahianin ollessa matkalla alueelle.
Beirutissa Amir-Abdollahiania olivat vastaanottamassa -
palestiinalaisen Islamilaisen jihadin, Hamasin ja Hizbollahin edustajat.
Minulla oli ennen tätä kokousta -
tilaisuus tavata pääministeri Najib Mikati -
sekä Hizbollahin pääsihteeri Sayyed Hassan Nasrallah.
PAHOITTELEMME TEKSTITYKSEN PUUTTUMISTA